**Προτεινόμενη τροπολογία των βουλευτών**

**κ. Χρίστου Ορφανίδη και κ. Χρύσανθου Σαββίδη, εκ μέρους της κοινοβουλευτικής ομάδας του Δημοκρατικού Κόμματος, για το νομοσχέδιο «Ο περί Αποβλήτων (Τροποποιητικός) (Αρ. 3) Νόμος του 2021»**

**-------------------------------**

 Γίνεται εισήγηση για τροποποίηση του άρθρου 4 του πιο πάνω νομοσχεδίου με το οποίο προστίθεται στο βασικό νόμο το νέο Μέρος VIA, ώστε να αντικατασταθεί, στο προτεινόμενο εδάφιο (2) του άρθρου 36Ε του εν λόγω Μέρους, η φράση «έως τις 30 Απριλίου 2022» (έκτη γραμμή), με τη φράση «έως τις 30 Σεπτεμβρίου 2022».

**Επεξήγηση**:

Με την προτεινόμενη τροπολογία σκοπείται η επέκταση της προθεσμίας εντός της οποίας είναι επιτρεπτή η διαθεσιμότητα στην αγορά των πλαστικών προϊόντων μίας χρήσης ως αυτά προβλέπονται στις διατάξεις του προτεινόμενου με το νομοσχέδιο Μέρους Β του Παραρτήματος VIA, καθώς και των προϊόντων που κατασκευάζονται από οξοδιασπώμενη πλαστική ύλη, από τις 30 Απριλίου 2022 μέχρι τις 30 Σεπτεμβρίου 2022, νοουμένου ότι αυτά διατέθηκαν στην αγορά πριν την 3η Ιουλίου 2021, ώστε να δοθεί χρόνος να εξαντληθούν τα αποθέματα των εν λόγω προϊόντων κυρίως σε όσους εισαγωγείς τα έχουν ήδη παραγγείλει, ωστόσο δεν τα έχουν ακόμη παραλάβει λόγω των καθυστερήσεων που δημιουργηθήκαν στη μεταφορά και διέλευση των εμπορευμάτων λόγω της πανδημίας COVID-19.

 Να γίνουν οι συνακόλουθες νομοτεχνικές αλλαγές.

ΑΦ/ΑΒ/

Αρ.Φακ.: 23.01.062.225-2021